CELEX: 32014D0777
Language: sk
Date: 2014-11-05 00:00:00
Title: 2014/777/EÚ: Vykonávacie rozhodnutie Komisie z  5. novembra 2014 o presune rybolovných možností z kategórie 8 do kategórie 7 a ich prerozdelenie medzi členské štáty vo výhradnej hospodárskej zóne Mauritánie

8.11.2014   
            
            
               SK
            
            
               Úradný vestník Európskej únie
            
            
               L 325/24
            
         VYKONÁVACIE ROZHODNUTIE KOMISIE
   z 5. novembra 2014
   o presune rybolovných možností z kategórie 8 do kategórie 7 a ich prerozdelenie medzi členské štáty vo výhradnej hospodárskej zóne Mauritánie
   
      (2014/777/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (1), a najmä na jeho článok 10 ods. 4,
   keďže:
   
               (1)
            
            
               Nariadením Rady (EÚ) č. 1259/2012 (2) sa stanovuje rozdelenie rybolovných možností získaných na základe Dohody o spolupráci v sektore rybolovu medzi Európskou úniou a Mauritánskou islamskou republikou medzi členské štáty.
            
         
               (2)
            
            
               V článku 1 ods. 1 písm. h) sa stanovuje, že v prípade, že sa tieto rybolovné možnosti v kategórii 8 „plavidlá na rybolov pelagických druhov v čerstvom stave“ nevyužijú, môžu sa presunúť do kategórie 7 „plavidlá s navíjacími vlečnými sieťami a mraziarenskými zariadeniami na rybolov pelagických druhov“ podľa kľúča rozdelenia pre danú kategóriu.
            
         
               (3)
            
            
               Dňa 28. augusta 2014 Írsko potvrdilo Komisii, že v plnej miere nevyužije rybolovné možnosti, ktoré mu boli pridelené v kategórii 8.
            
         
               (4)
            
            
               Všetky podmienky na prerozdelenie nevyužitých rybolovných možností stanovené v článku 10 nariadenia (ES) č. 1006/2008 v spojení s ustanoveniami článku 1 ods. 1 písm. h) nariadenia (EÚ) č. 1259/2012 boli splnené,
            
         ROZHODLA TAKTO:
   Jediný článok
   Rybolovné možnosti kategórie 8, a to 15 000 ton obmedzení výlovu, sa presúvajú na tieto členské štáty a prerozdeľujú medzi ne podľa kľúča rozdelenia stanoveného v článku 1 ods. 1 písm. g) nariadenia (EÚ) č. 1259/2012 pre kategóriu 7 v období od 1. októbra 2014 do 15. decembra 2014, ktorý je dňom konca platnosti súčasného protokolu.
   
               Nemecko
            
            
               810 ton
            
         
               Francúzsko
            
            
               169 ton
            
         
               Lotyšsko
            
            
               3 478 ton
            
         
               Litva
            
            
               3 719 ton
            
         
               Holandsko
            
            
               4 038 ton
            
         
               Poľsko
            
            
               1 685 ton
            
         
               Spojené kráľovstvo
            
            
               550 ton
            
         
               Írsko
            
            
               551 ton
            
         
      V Bruseli 5. novembra 2014
      
         
            Za Komisiu
         
         
            v mene predsedu
         
         Lowri EVANS
         
            generálna riaditeľka pre námorné záležitosti a rybárstvo
         
      
   
   
      (1)  Ú. v. EÚ L 286, 29.10.2008, s. 33.
   
      (2)  Nariadenie Rady (EÚ) č. 1259/2012 z 3. decembra 2012 o rozdelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov a ktorým sa mení a dopĺňa nariadenie (ES) č. 1801/2006 (Ú. v. EÚ L 361, 31.12.2012, s. 87).